वॉशिंगटन पोस्ट में प्रकाशित माइक्रावेन के इस लेख में उन्होंने ट्रम्प सरकार के एक अन्य आलोचक सीआईए के पूर्व निदेशक जॉन ब्रैनन की सुरक्षा मंजूरी रद्द करने के फैसले पर ट्रंप पर रोष जाहिर किया था. मैकरावेन ने ब्रैनन को रक्षा कार्यो से जुड़ा एक बेहतरीन कर्मचारी बताया था. साथ ही उन्होंने कहा था कि अगर उनकी सुरक्षा मंजूरी भी रद्द कर दी जाए तो यह “उनके लिए सम्मान की बात” होगी. माइक्रावेन ने राष्ट्रपति ट्रम्प की निंदा करते हुए कहा था की राष्ट्रपति डोनाल्ड ट्रम्प के कार्यो से अमेरिकी देश राष्ट्र के तौर पर विभाजित हुआ और हमें वैश्विक मंच पर अपमान का सामना करना पड़ा. इस पत्र में उन्होंने कहा, “अपने कार्यों से आपने हमें अपने बच्चों की नजर में शर्मिंदा किया, वैश्विक मंच पर हमें अपमानित किया और सबसे बुरी बात यह कि एक राष्ट्र के तौर पर हमें विभाजित किया”.